Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 4/1997. (II. 28.) sz. rendelete által előírt szabályokat. Az önkormányzat az ajánlást elfogadta és ígéretet tett arra, hogy a
Paragraph Index: 253

(5) bekezdésével összefüggésben, ha a fellebbezés elbírálására nyitva álló határidőt túllépi. III. Az Alkotmány 13. § (1) bekezdésében biztosított tulajdonhoz való joggal összefüggésben visszásságot okoz a másodfokú közigazgatási szerv eljárása, ha a részarányként nyilvántartott aranykorona értéknek megfelelő termőföld kiadásáról a törvényben írt határidőben nem intézkedik. Teljes szöveg: 3.9. alfejezetben. OBH 7406/1997. A másodfokú szabálysértési hatóság jelentős késedelme a jogorvoslati jog [Alk. 57. § (5) bek.] sérelmével összefüggésben, a jogállamiság nélkülözhetetlen elemét képező jogbiztonság [Alk. 2. § (1) bek.] követelményét is sérti. A panaszost a rendőrjárőr feljelentette, mert a közúti jelzőlámpa tilos jelzése ellenére a gépkocsijával áthaladt egy útkereszteződésen. A szabálysértés elkövetését nem ismerte el és véleménye szerint a bizonyítási eljárás során alapvető állampolgári jogainak érvényesítésére nem volt lehetősége. Panasza alapján az állampolgári jogok országgyűlési biztosának általános helyettese vizsgálatot rendelt el. Az eljáró rendőrkapitányságtól beszerzett iratok alapján a következőket állapította meg: A szabálysértés miatt a panaszos lakóhelye szerint illetékes III. kerületi Rendőrkapitányság mint elsőfokú szabálysértési hatóság tárgyalás nélkül 5000 forint pénzbírságot szabott ki. A panaszos kifogással élt, ezért a hatóság tárgyalást tűzött ki. A szabálysértési hatóság a tényállás megállapításához a rendelkezésére álló bizonyítási lehetőségeket kimerítette. A panaszos az eljárás során érvényesítette jogorvoslati jogait. A szabálysértési hatóság tárgyaláson hozott határozata ellen a panaszos fellebbezett. A BRFK Igazgatásrendészeti Főosztálya az elsőfokú határozatot helyben hagyta. A másodfokú szabálysértési hatóság jelentősen túllépte az Sztv. 69. §

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes